חנתיליש הראשון

חַנְתִילִיש הראשון היה מלך החתים בין השנים 1590 - 1560 לפנה"ס. הוא היה גיסו של מורשיליש הראשון מתוך שהיה נשוי לאחותו של המלך, חַרַפְּשִילִיש. יחד עם זידנתש הראשון קשר חנתיליש נגד מורשיליש הראשון והשניים רצחו אותו, מה שסלל את דרכו של חנתיליש אל כס המלוכה.

בשנים הראשונות למלוכתו החל חנתיליש הראשון לפתח פראנויה מהתנקשות בחייו שככל הנראה נבעה מהתנקשותו שלו בקודמו לתפקיד. על אף הפרנויה המתמשכת הצליח חנתיליש הראשון למלוך תקופה ארוכה יחסית של כ-30 שנה ולמות מוות טבעי בשיבה טובה. התרומה הניכרת ביותר שלו היא ללא ספק הרחבת חומות הבירה חתושש. לאחר מותו של חנתיליש הראשון בשנת 1560 לפנה"ס ירש חותנו זידנתש הראשון את המלוכה.

לקריאה נוספת
Michael Roaf, Cultural Atlad Of Mesopotamia and the ancient near east, 1991.

קישורים חיצוניים
 חנתיליש הראשון, באתר על מלכי החתים
 החתים, באתר היסטוריית העולם

ערכים שבהם תבנית בריטניקה אינה מתאימה
מלכי החתים
נפטרים ב-1560